**แนวทางรายงานการใช้เงินตามวัตถุประสงค์:**

**1. การรายงานการใช้เงินตามวัตถุประสงค์**

1.1 ให้ผู้ออกหุ้นกู้ (“issuer”) รายงานการใช้เงินที่ได้รับจากการระดมทุนภายใน 30 วัน
นับแต่วันที่นำเงินไปใช้ (ยกเว้นไม่ต้องรายงานการใช้เงินในกรณีที่ประสงค์จะนำเงินไปใช้เป็นเงินทุนหมุนเวียนในการดำเนินธุรกิจ)

1.2 หาก issuer ไม่สามารถใช้เงินตามระยะเวลาที่แจ้งไว้กับสำนักงาน ให้ดำเนินการตามที่กำหนดไว้ในข้อกำหนดสิทธิ (ถ้ามี) รวมทั้งแจ้งกำหนดเวลาที่คาดว่าจะนำเงินไปใช้ต่อสำนักงาน และรายงานการใช้เงินภายใน 30 วัน นับแต่วันที่นำเงินไปใช้

**2. รูปแบบการรายงาน:** ให้รายงานข้อมูลที่มีรายละเอียดอย่างน้อย ดังต่อไปนี้ ทาง online\*

1. ข้อมูลเกี่ยวกับตราสารหนี้ เช่น ชื่อผู้ออก ชื่อและประเภทของตราสาร วัน เดือน ปีที่ออกตราสาร
วัน เดือน ปี ที่ครบกำหนดไถ่ถอนตราสาร มูลค่าที่ขายได้ทั้งหมด
2. จำนวนเงิน ระยะเวลา และรายละเอียดเกี่ยวกับโครงการที่นำเงินไปใช้

**3. วิธีการนำเข้าข้อมูล**

ให้ผู้ออกตราสารหนี้กรอกข้อมูลในระบบอิเล็กทรอนิกส์ โดยใช้ username/password ระดับผู้อำนวยการฝ่ายขึ้นไปหรือเทียบเท่า พร้อม upload เอกสารที่เกี่ยวข้องตามที่ระบุในระบบ ซึ่งรวมถึงรายงานที่ลงนามโดยผู้มีอำนาจลงนามผูกพัน โดยไม่ต้องนำส่ง hard copy ทั้งหมด

\*ทั้งนี้ หากไม่สามารถยื่น online เนื่องจากข้อขัดข้องของระบบ ให้นำส่งเป็น hard copy ที่ลงลายมือชื่อโดยผู้มีอำนาจลงนามผูกพัน แทน

ฝ่ายตราสารหนี้

โทรศัพท์ 0-2033-9999 หรือ 0-2263-6499 กด 0 (ต่อสายอนุมัติตราสารหนี้)